Von vilen streichen wart schwarz, gelb und blau ir leib,
darnach het er ein gütig und gutwillig weib,
hielt sich gehorsamlich nach rechter weise.
Der ander kaufman kam heim, lebt freuntlicher art,
darnach von allen menschen auch geliebet wart,
dan lieb bringt lieb, lieb ist der lieb ein speise.
So wurden sie all beid gewert,
da sie folgten her Salomonis rate,
also wo noch ein man auf ert
ein ungstüm bös widerspennig weib hate,
leidlicher im das fieber wer,
so het er etwan einen guten tage;
also sint im all stunt zu schwer.
drum folg er dem Salomo in der plage.
dergleich wo ein feintselig mensch
ist bei jungen und alten,
so sei er freuntlich und hab lieb –
wie das beschrieb
Johannes Boccatius – so
wird er auch lieb gehalten.